
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Εξαίρεση πρόσληψης προσωπικού από τις διατάξεις του Ν. 1735/ 

87. 1 

Καθορισμός διαστάσεων κ.λπ. ψηφοδελτίων και φακέλων που χρη¬ 
σιμοποιούνται κατά την ψηφοφορία για την εκλογή βουλευ¬ 
τών. 2, 

Καθορισμός ύψους εισφοράς στο Συνεγγυητικό των μελών του Χρη¬ 
ματιστηρίου Αξιών Αθηνών και ρύθμιση ειδικών θεμάτων.'. . 3 
Τροποποίηση της 54067/28.7.82 απόφασης του Υπουργού Δι¬ 
καιοσύνης . 4 


Συμπλήρωση της Υ.Α. ΥΠΠΟ/ΔΙΛΑΠ/Φ31/36562/4093/ 
28.9.76 (ΦΕΚ 1268/Β/1976) της ήδη χαρακτηρισμένης βίλ- 
λας Καζούλη με χαρακτηρισμό και του περιβάλλοντος χώρου 
του κτιρίου, που ορίζεται στο τοπογραφικό διάγραμμα με τα 


στοιχεία ΑΒΓΔΖΗΑ» . 5 

Χαρακτηρισμός ως έργου τέχνης της οικίας ιδιοκτησίας Παπα- 

γιάννη στην οδό Ερμού 121, στον Πύργο της Ηλείας. 6 

Χαρακτηρισμός ως ιστορικού διατηρητέου μνημείου και ως έργου 
τέχνης του κτιρίου ιδ. Διον. και Γερασ. Παπαδόπουλου στρν οδό 

Βασ. Μακεδόνος 2, στην Αθήνα. 7 

Χαρακτηρισμός ως ιστορικού διατηρητέου μνημείου του Ιερού Ναού 

Αγίου Αθανασίου, στην Κοινότητα Λαδά Μεσσηνίας . 8 

Ορισμός νέου μέλους στο Κ.Ε.Σ. - ΕΛ-ΤΑ .>. 9 

Διάθεση λυμάτων του Ξενοδοχείου ΟΟΕϋΕΝ ΕΟΑ5Τ στο Μαρα¬ 
θώνα Αττικής επιφανειακούς. 10 

Σύσταση Ο.Ε.Υ. της Δημοτικής Βιβλιοθήκης Τυχερού Ν. Έβρου 11 

Τροποποίηση του Ο.Ε.Υ. του Δήμου Τυχερού Ν. Έβρου.12 

Σύσταση προσωρινής θέσης με σχέση εργασίας ιδιωτικού δικαίου 
αορίστου χρόνου στο Γυμνάσιο Κρουσώνα Ν. Ηρακλείου .... 13 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 5307 (I) 


Εξαίρεση πρόσληψης προσωπικού από τις διατάξεις του Ν. 1735/87. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 2 περίπτωση ια' του άρθρου 1 του ν. 
1735/87 «Προσλήψεις στο δημόσιο τομέα, κοινωνικός έλεγχος στη δη¬ 
μόσια διοίκηση, πολιτικά δικαιώματα και άλλες διατάξεις» (ΦΕΚ 195/ 
11.11.1987 τ. Α). 

2. Την ανάγκη στελέχωσης των Δήμων, Κοινοτήτων, των ΚΑΠΗ, ο 
οργανισμός των οποίων προβλέπει μία θέση για κάθε ειδικότητα, των 
υπηρεσιών μηχανοργάνωσης των ΟΤΑ με προσωπικό ειδικοτήτων για 
ηλεκτρονικούς υπολογιστές, για προσωπικό καθαριότητας, κήπων και 
λοιπό βοηθητικό προσωπικό των Κοινοτήτων των οποίων η μοναδική 


θέση γραμματέα παραμένει κενή, ώστε να είναι δυνατή η εύρυθμη λει¬ 
τουργία αυτών, αποφασίζουμε: 

1. Εξαιρούμε από τις διαδικασίες του Ν. 1735/87 την πρόσληψη 
του παρακάτω προσωπικού στους οργανισμούς τοπικής αυτοδιοίκη¬ 
σης: 

α) Προσωπικού των ΚΑΠΗ διαφόρων ειδικοτήτων (ΤΕ2 κοινωνι¬ 
κών λειτουργών, ΠΕΙ 5 Ιατρών, ΤΕ10 φυσικοθεραπευτών, ΤΕ18 ερ¬ 
γοθεραπευτών, ΤΕ6 επισκεπτριών αδελφών, ΤΕ8 αδελφών νοσοκόμων 
και ΥΕ15 οικογενειακών βοηθών). 

β) Γραμματέων Κοινοτήτων, εφόσον η μοναδική θέση είναι κενή. 

2. Η απόφαση αυτή ισχύει μέχρι 30.6.1990. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Ιανουάριου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΩΝ 

Ν. ΘΕΜΕΛΗΣ θ. ΚΑΤΡΙΒΑΝΟΣ 

-♦- 

Αριθ. 5332 (2) 

Καθορισμός διαστάσεων κ.λπ. ψηφοδελτίων και φακέλων που χρησιμο¬ 
ποιούνται κατά την ψηφοφορία για την εκλογή βουλευτών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη τις διατάξεις των άρθρων 63 παρ. 2 και 68 παρ. 
1 του πρ. δ’. 265/1989 «κωδικοποίηση σ’ ενιαίο κείμενο των διατά¬ 
ξεων της νομοθεσίας για την εκλογή βουλευτών», (Φ.Ε.Κ. 126), απο¬ 
φασίζουμε: 

Καθορίζουμε τις διαστάσεις κ.λπ. των ψηφοδελτίων και φακέλων που 
χρησιμοποιούνται για την εκλογή βουλευτών, ως ακολούθως: 

1. Διαστάσεις κ.λπ. ψηφοδελτίων: Οι διαστάσεις των ψηφοδελτίων 
ορίζονται: α) για τις εκλογικές περιφέρειες που εκλέγουν μέχρι και δέκα 
(10) βουλευτές, σε 14 X 20 εκατοστά του μέτρου περίπου και β) για τις 
εκλογικές περιφέρειες που εκλέγουν ένδεκα (11) και πάνω βουλευτές, 
σε 14 X 25 εκατοστά του μέτρου περίπου. 

Τα ονόματα των υποψηφίων γράφονται στο ψηφοδέλτιο κατά τη 
σειρά που ορίζεται στις παραγράφους 2, 3, 4 και 5 του άρθρου 65 του 
πρ. δ. 265/1989, ήτοι κατά τη σειρά που αναφέρονται στις αποφάσεις 
ανακήρυξης υποψηφίων των αρμοδίων δικαστηρίων και με τα ονοματε- 
πωνυμικά στοιχεία που αναφέρονται στις ίδιες αποφάσεις από τα οποία 
προτάσσεται το επώνυμο και ακολουθούν το κύριο όνομα και το πατρώ¬ 
νυμο. 

Αν πρόκειται για έγγαμη γυναίκα γράφονται με την ίδια ως άνω 
σειρά και με τα ονοματεπωνυμικά στοιχεία με τα οποία ανακηρύχθηκε 
υποψήφια από το αρμόδιο δικαστήριο. 

2. Διαστάσεις κ.λπ. φακέλων: Οι διαστάσεις των φακέλων, μέσα 
στους οποίους κλείνονται τα ψηφοδέλτια, ορίζονται σε 9,5 X / εκατοστά 
του μέτρου περίπου. 

Κατασκευάζονται από συνηθισμένο αδιάφανο χαρτί λευκής απόχρω¬ 
σης και φέρουν στην εμπρόσθια πλευρά τους, διαγωνίως, πέντε γραμμές 

















480 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


θαλασσιάς απόχρωσης από τις οποίες η μεσαία κυματοειδής, συνολικού 
πλάτους ενός εκατοστού του μέτρου περίπου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Ιανουάριου 1990 

Ο ΥΠΟΥΡΓΟΣ 

Θ. ΚΑΤΡΙΒΑΝΟΣ 
-♦- 

Αριθ. 4577/β67 (3) 

Καθορισμός ύψους εισφοράς στο Συνεγγυητικό των μελών του Χρημα¬ 
τιστηρίου Αξιών Αθηνών και ρύθμιση ειδικών θεμάτων. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Αφού έλαβε υπόψη: 

1. Το άρθρο 38 παρ. 5 του Ν. 1806/88 «Τροποποίηση της νομοθε¬ 
σίας για τα Χρηματιστήρια Αξιών και άλλες διατάξεις». 

2. Την αριθμ. 69/11377/31.5.89 Απόφαση του Υπουργού Εθνι¬ 
κής Οικονομίας για τον καθορισμό του ύψους της εισφοράς των Ανώνυ¬ 
μων Χρηματιστηριακών Εταιρειών στο Συνεγγυητικό. 

3. Την αριθμ. 35789/Β. 953/21.6.89 Απόφαση του Υπουργού 
Εθνικής Οικονομίας για τον καθορισμό του ποσοστού της καθαρής πε¬ 
ριουσίας του Συνεγγυητικού που επιστρέφεται στα μέλη του Χρηματι¬ 
στηρίου κατά την έξοδό τους από το επάγγελμα και του ποσοστού της 
καθαρής περιουσίας του Συνεγγυητικού που διανέμεται στους πιστωτές 
Χρηματιστηριακής Εταιρείας σε περίπτωση αδυναμίας της να εκπλη¬ 
ρώσει τις υποχρεώσεις της από Χρηματιστηριακές συναλλαγές. 

4. Την απόφαση της 27ης/θέμα 4ο/19.12.89 Συνεδρίασης της 
Επιτροπής Κεφαλαιαγοράς, αποφασίζουμε: 

1. Μέλη του Συνεγγυητικού είναι εκτός των εν ενεργεία Χρηματι¬ 
στών (άρθρ. 9 παρ. 2 του IV.Δ. 3078/54) και οι Χρηματιστηριακές 
Εταιρείες, των οποίων οι εισφορές για το μέχρι των δρχ. 70 εκατ. ποσό 
του μετοχικού τους κεφαλαίου διέπονται καθ’ όλα από τις διατάξεις του 
Ν.Δ. 3078/54 και εξισούνται με τις αντίστοιχες ατομικές μερίδες. 

2. Οι Χρηματιστηριακές Εταιρείες δικαιούνται μιάς ψήφου στο συ¬ 
νεγγυητικό. 

3. Το ύψος της εισφοράς των Ανωνύμων Χρηματιστηριακών Εται¬ 
ρειών στο συνεγγυητικό ορίζεται ως εξής: 

α. Για Χρηματιστηριακές Εταιρείες μετοχικού κεφαλαίου 70 εκ. δρχ. 
η εισφορά ορίζεται ίση με το εκάστοτε ύψος της μερίδας του συνεγγυητι- 
κού κεφαλαίου. 

β. Για Χρηματιστηριακές Εταιρείες μετοχικού κεφαλαίου μεγαλύτε¬ 
ρου των 70 εκ. δρχ. η εισφορά ορίζεται ίση με την αξία της εκάστοτε με¬ 
ρίδας του συνεγγυητικού κεφαλαίου, προσαυξημένης κατά ποσοστό 
15% του επιπλέον μετοχικού κεφαλαίου. 

Για Χρηματιστηριακές εταιρείες μετοχικού κεφαλαίου 200 εκατ. 
δρχ. και άνω, οι οποίες έχουν το δικαίωμα να συνάπτουν και συναλλα¬ 
γές εκτός κύκλου, το πιό πάνω προσαύξημα της εισφοράς κατατίθεται 
από το συνεγγυητικό σε αναγνωρισμένη στην Ελλάδα, Τράπεζα. 

Προς τούτο δημιουργείται νέος ειδικός λογαριασμός στου Συνεγγυη- 
τικού με την ονομασία «Λογαριασμός κάλυψης Κύκλου Συναλλαγών με 
υπολογαριασμούς τις αντίστοιχες Χρηματιστηριακές Εταιρείες. 

Ο ειδικός αυτός λογαριασμός καλύπτει αδυναμίες εκπληρώσεως 
υποχρεώσεων που προκύπτουν αποκλειστικά από τις εκτός Κύκλου συ¬ 
ναλλαγές. 

Το Δ.Σ. του Συνεγγυητικού αποφασίζει για την επιστροφή της εισφο¬ 
ράς και την κάλυψη των υποχρεώσεων του πιό πάνω λογαριασμού σε 
περίπτωση επελεύσεως γεγονότων που αναφέρονται στα άρθρα 16 και 
17 του Ν.Δ. 3078/54, εφαρμοζομένων αναλόγως κατά τα λοιπά των 
διατάξεων του ίδιου ως άνω Ν.Δ. 

Το υπό του Ν. Δ. 3078/54 συσταθέν «Κοινόν Συνεγγυητικόν Κεφά- 
λαιον ασφαλείας των Χρηματιστηριακών Συναλλαγών» δεν έχει ευθύνη 
για κάλυψη αδυναμίας υποχρεώσεως που τυχόν θα προκόψουν από 
εκτός Κύκλου Συναλλαγές. 

4. Η περιουσία του Συνεγγυητικού που απαρτίζεται από τις εισφορές 
των χρηματιστών σύμφωνα με το Ν.Δ. 3078/54 και από τις εισφορές 
των χρηματιστηριακών εταιρειών κατά το εδάφιο 1 της παρούσης, κα¬ 
λύπτει κινδύνους που προκύπτουν από χρηματιστηριακές συναλλαγές 
που συνάπτονται εντός κύκλου. 

5. Η κατά το προηγούμενο εδάφιο περιουσία δεν καλύπτει κινδύνους 
που προκύπτουν από χρηματιστηριακές συναλλαγές που συνάπτονται 
εκτός κύκλου, μόνο από Χρηματιστηριακές Εταιρείες που έχουν δικαί¬ 


ωμα να συνάπτουν τέτοιου είδους συναλλαγές σύμφωνα με το Ν. 1806/ 
88. Οι συναλλαγές αυτές εξασφαλίζονται αποκλειστικά από τις καταθέ¬ 
σεις σε Τράπεζες των Χρηματιστηριακών Εταιρειών και ειδικώτερα από 
τον «Λογαριασμό Κάλυψης εκτός κύκλου Συναλλαγών» όπως καθορίζε¬ 
ται με την πιό πάνω παράγραφο 3. 

6. Οι αποφάσεις 69/11377/31.5.89 και' 35789/Β. 953/ 
21.9.89, του Υπουργού Εθνικής Οικονομίας καταργούνται. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Ιανουάριου 1990 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
-♦- 

Αριθ, 8441 (4) 

Τροποποίηση της 54067/28.7.82 απόφασης του Υπουργού Δικαιοσύ¬ 
νης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις των άρθρων 9 και 10 του Ν. 1093/1980 2) την 
απόφασή μας αριθμ. 54067/28.7.1982 και 3) την από 8.12.1981 
απόφαση του Διοικητικού Συμβουλίου του Δικηγορικού Συλλόγου Πει¬ 
ραιώς, αποφασίζουμε: 

Τροποποιούμε την απόφασή μας αριθμ. 54067/28.7.1982 και: 
Καθορίζουμε το ποσό που θα παρακρατείται από αμοιβές των μελών 
του Δικηγορικού Συλλόγου Πειραιώς για υποθέσεις αναγκαστικών 
απαλλοτριώσεων και συνδικιών πτωχεύσεων ως εξής: 

Α) Από υποθέσεις αναγκαστικών απαλλοτριώσεων: 

1) Μέχρι 100.000 δραχμών ποσοστό 20% 

2) Από 100.001 μέχρι 300.000 δραχμές ποσοστό 25% 

3) Από 300.0001 μέχρι 1.000.000 δραχμές ποσοστό 30% 

4) Από 1.000.001 δραχμές και άνω ποσοστό 35% 

Β) Από συνδικίες πτωχεύσεων: 

1) Μέχρι 100.000 δραχμών ποσοστό 15% 

2) Από 100.001 μέχρι 300.000 δραχμές ποσοστό 20% 

3) Από 300.001 μέχρι 1.000.000 δραχμές ποσοστό 25% 

4) Από 1.000.001 δραχμές και άνω ποσοστό 30% 

Από τα παραπάνω παρακρατούμενα ποσά, ποσοστό 1 % θα περιέρχε¬ 
ται στο Σύλλογο για την κάλυψη των εξόδων διαχειρίσεως του οικείου 
λογαριασμού και τα υπόλοιπα θα περιέχονται σε «ίδιο λογαριασμό» και 
θα διανέμονται στα μέλη του Συλλόγου συμμέτρους σύμφωνα με τις δια¬ 
τάξεις των άρθρων 9 και 10 του Ν. 1093/1980. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Ιανουάριου 1990 

Με εντολή Υπουργού 
Η Γενική Γραμματέας 
ΜΑΡΘΑ ΧΑΝΔΡΙΝΟΥ-ΜΑΘΙΟΠΟΥΛΟΥ 

-+ 

Αριθ. ΥΠΠΟ/ΑΙΛΑΠ/Γ/3555/2942 (5) 

Συμπλήρωση της Υ.Α. ΥΠΠΟ/ ΔΙΛΑΠ/ Φ31/ 36562/ 4093/ 
28.9.76 (ΦΕΚ 1268/ Β/ 1976) της ήδη χαρακτηρισμένης βίλλας 
Καζούλη με χαρακτηρισμό και του περιβάλλοντος χώρου του κτι¬ 
ρίου, που ορίζεται στο τοπογραφικό διάγραμμα με τα στοιχεία ΑΒΓ- 
ΔΖΗΑ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης και Κυβερνη¬ 
τικών Οργάνων» που δημοσιεύθηκε στο ΦΕΚ ΐβ7/τ.Α./26.7.85. 

β) του άρθρου 52 του Ν. 5351/1932 «περί Αρχαιοτήτων», 
γ) του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) του Π.Δ. 941/77 «περί Οργανισμού του ΥΠΠΕ». 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Την ΥΑ ΥΠΠΟ/ΔΙΛΑΠ/Γ/Φ31/36562/4093/28.9.76 
(ΦΕΚ 1268/τΒ/13.10.76) με την οποία χαρακτηρίστηκε ως έργο τέ¬ 
χνης η έπαυλη Καζούλη στην Κηφισιά. 




Ν 6 1/ Μνημ2ων. τθϋ φακέλθυ *°° συλλέχθηκαν απ0 την 1τ 1 Εφορεία. 

Λ. Την ομόφωνη γνωμοδότηση του Κεντρικού Συμβουλίου Νεωτέ- 
ρων (νΐνημειοόν. αποφασίζουμε: 

Συμπληρώνουμε την ΤΑ ΤΠΠΟ/ΔΙΛΑΠ/Φ31/36562/4093/ 
_< .76 (ΦΕΚ 1268/Β/1976) για την ήδη χαρακτηρισμένη βίλλα 

Κα,ουλη και χαρακτηρίζουμε και τον περιβάλλοντα χώρο του κτΓρίου, 

που ορίζεται στο τοπογραφικό διάγραμμα με τα στοιχεία ΑΒΓΔΖΗΑ. 
διότι συντελεί στην προβολή και ανάδειξη του κτιρίου. 

Αθήνα, 16 Ιανουάριου 1990 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΓΙΠΟ/Δ1ΛΑΠ/Γ/3548/2943 (6) 

Χαρακτηρισμός ως έργου τέχνης της οικίας ιδιοκτησίας Παπαγιάννη 
στην οδό Ερμου 121, στον Πύργο της Ηλείας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης και Κυβερνη¬ 
τικών Οργάνων» που δημοσιεύθηκε στο ΦΕΚ 137/τ.Α./26.7.85. 

β) του άρθρου 52 του Ν. 5351/1932 «περί Αρχαιοτήτων», 
γ) του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) του Π.Δ. 941/77 «περί Οργανισμού του ΤΠΠΕ». 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Τα στοιχεία του φακέλου που έχει συλλέξει η 2η Εφορεία Νεωτέ- 
ρων Μνημείων στην Πάτρα. 

4. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 23/7.12.89, αποφασίζουμε: 

Χαρακτηρίζουμε ως έργο τέχνης την οικία ιδ. Παπαγιάννη, στην οδό 
Ερμού 121 στον Πύργο Ηλείας, διότι είναι εξαιρετικό δείγμα νεοκλασ- 
σικής αρχιτεκτονικής με ενδιαφέρουσα εσωτερική τυπολογία και πολύ 
αξιόλογα μορφολογικά και αρχιτεκτονικά στοιχεία στις όψεις της. 

Αθήνα, 16 Ιανουάριου 1990 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 

-♦- 

Αριθ. ΥΠΠΟ/ΑΙΛΑΠ/Γ3550/2944 (7) 

Χαρακτηρισμός ως ιστορικού διατηρητέου μνημείου και ως έργου τέ¬ 
χνης του κτιρίου ιδ. Διον. και Γερασ. Παπαδόπουλου στην οδό Βασ. 
Μακεδόνος 2, στην Αθήνα. 

0 ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης και Κυβερνη¬ 
τικών Οργάνων» που δημοσιεύθηκε στο ΦΕΚ 137/τ.Α./26.7.85. 

β) του άρθρου 52 του Ν. 5351/1932 «περί Αρχαιοτήτων», 
γ) του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) του Π.Δ. 941/77 «περί Οργανισμού του ΥΠΠΕ». 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Τα στοιχεία του φακέλου που έχει συλλέξει η 2η Εφορεία Νεωτέ- 
ρων Μνημείων στην Αθήνα. 

4. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 23/7.12.89, αποφασίζουμε: 

Χαρακτηρίζουμε ως ιστορικό διατηρητέο μνημείο και ως έργο τέ¬ 
χνης το κτίριο ιδιοκτησίας Διον. και Γερασ. Παπαδόπουλου στην οδό 
Βασιλείου Μακεδόνος στην Αθήνα, διότι είναι ένα από τα λίγα δείγματα 
αστικής κατοικίας των αρχών του αιώνα που έχουν απομείνει στην πε- 
ριοχή. 

Αθήνα, 16 Ιανουάριου 1990 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 
-*- 

Αριθ. ΥΠΠΟ/ΑΡΧ/Β1/Φ30/49806/1080 (8) 

Χαρακτηρισμός ως ιστορικού διατηρητέου μνημείου του Ιερού Ναού 
Αγίου Αθανασίου, στην Κοινότητα Λαδά Μεσσηνίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθμ. ΥΠΠΟ/ΓΝΟΣ/55227/23.12.88 Υ.Α. (ΦΕΚ 923/ 
Β/23.12.88) για «Μεταβίβαση αρμοδιοτήτων Υπουργού και δικαιώ¬ 
ματος υπογραφής «Με εντολή Υπουργού» στο Γεν. Γραμματέα του 
ΥΠΠΟ. όπως αυτή διορθώθηκε με το ΦΕΚ 37/Β/20.1.89 (ΦΕΚ 73/ 
Β/1.2.89) και ΦΕΚ 73/Β/1.2.89. 

2. Τις διατάξεις του άρθρου 52 του Κ.Ν. 5351/32 «Περί Αρχ/των», 

3. Τη γνωμοδότηση του Τοπικού Συμβουλίου Μνημείων Νοτιοδυτι¬ 
κής Ελλάδας, όπως αυτή διατυπώθηκε, στην αριθμ. 6/14.11.89 Συνε¬ 


δρία του, αποφασίζουμε: 

Χαρακτηρίζουμε ως ιστορικό διατηρητέο μνημείο τον Ιερό Ναό του 
Αγίου Αθανασίου, που βρίσκεται στην Κοινότητα Λαδά της Επαρχίας 
Καλαμάτας του Νομού Μεσσηνίας, με ζώνη προστασίας 5 μ. γύρω του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Δεκεμβρίου 1989 

Με εντολή Υπουργού 

Ο Γενικός Γραμματέας 
Π. ΦΩΤΕΑΣ 

- ♦ - 

Αριθ. 109394 (9) 

Ορισμός νέου μέλους στο Κ.Ε.Σ. - ΕΛ-ΤΑ. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1365/83 «Κοινωνικοποίηση των επιχειρή¬ 
σεων δημόσιου χαρακτήρα ή κοινής ωφέλειας». 

2. Τις διατάξεις των άρθρων 13 παρ. 1 και 2 και 14 παρ. 2 και 3 του 
Π.Δ/τος 295/86 «Δομή ρόλος και τρόπος διοίκησης και λειτουργίας 
της κοινωνικοποιημένης επιχείρησης ΕΛΛΗΝΙΚΑ ΤΑΧΥΔΡΟΜΕΙΑ 
(ΕΛΤΑ)». 

3. Την με αριθ. 36020/3632/3.11.87 (ΦΕΚ 611/Β/10.11.87) 
απόφασή μας «Συγκρότηση Κεντρικού Εργασιακού Συμβουλίου των 
ΕΛΤΑ». 

4. Το με αριθ. 22/79820/39/12.12.89 έγγραφο του ΕΛΤΑ. 

5. Την με αριθ. Υ/917/19.12.89 απόφαση του Πρωθυπουργού 
«περί καθορισμού αρμοδιοτήτων του Αναπληρωτή Υπουργού Μεταφο¬ 
ρών - Επικοινωνιών I. Κεφαλογιάννη (ΦΕΚ 905/Β/20.12.89), απο¬ 
φασίζουμε: 

1. Ορίζουμε νέο μέλος στο Κεντρικό Εργασιακό Συμβούλιο (ΚΕΣ) - 
ΕΛΤΑ τον υπάλληλο Χρήστο Λυμπέρη στη θέση του Θεμιστοκλή Οικο¬ 
νόμου που παραιτήθηκε. 

2. Η θητεία του παραπάνω λήγει μαζί με τη θητεία των υπολοίπων 
μελών του Κεντρικού Εργασιακού Συμβουλίου ΕΛΤΑ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Ιανουάριου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

I. ΚΕΦΑΛΟΓΙΑΝΝΗΣ 
-+- 

Αριθ. ΔΥ/814 (10) 

Διάθεση λυμάτων του Ξενοδοχείου ΟΟΕϋΕΝ ΟΟΑ5Τ στο Μαραθώνα 

Αττικής επιφανειακώς. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις Δ/ξεις: 

α) Του Ν. 3200/55 «Περί δ/κής αποκεντρώσεως» όπως τροποποιή¬ 
θηκε και συμπληρώθηκε με το Ν. 532/70. 

β) Της αριθμ. Λ7/12/33/11.12.72 κοινής απόφασης, περί οργα- 
νώσεως των παρά την Νομαρχία Αττικής και των Δ/των αυτής Υπηρε¬ 
σιών, αρμοδιότητας Υπουργείου Υγείας και Πρόνοιας. 

γ) Της αριθμ. Ε 1β/221/65 Υγ/κής Δ/ξης «Περί διαθέσεως λυμά¬ 
των και βιομηχανικών αποβλήτων, όπως τροποποιήθηκε μεταγενέ¬ 
στερα». 

δ) Τις αριθμ. 4621/82, 11757/83, 20920/83 αποφάσεις του Νο¬ 
μάρχη, «περί συγκροτήσεως Επιτροπών». 

ε) Τη σχετική αίτηση του ως άνω Ξενοδοχείου. 

στ) Το από 19.10.89 Πρακτικό της Επιτροπής, αποφασίζουμε: 

1. Εγκρίνουμε την τελική διάθεση των λυμάτων του Ξενοδοχείου 
ΟΟΕϋΕΝ ΟΟΑ5Τ στον Μαραθώνα Αττικής να γίνεται επιφανειακά στο 
έδαφος της ιδιόκτητης εκτάσεως του ως άνω Ξενοδοχείου, ύστερα από 
πλήρη επεξεργασία βιολογικού καθαρισμού. 

2. Τα μετά τον βιολογικό καθαρισμό νερά των λυμάτων θα χλωριώ- 
νονται σε ξεχωριστή στεγανή δεξαμενή με χρόνο επαφής τουλάχιστον 
20' λεπτά της ώρας. 

Το υπολειμματικό χλώριο, ανιχνευόμενο με ορθοντολιδίνη, μετά τον 
χρόνο επαφής, θα είναι τουλάχιστον 0,5 ΜΟ/1. 

Ο έλεγχος του υπολειμματικού χλωρίου θα γίνεται τουλάχιστον μία 
φορά την ημέρα, από υπεύθυνο άτομο του Ξενοδοχείου, τα δε σχετικά 
στοιχεία θα καταχωρούνται σε ειδικό βιβλίο. 

Για την διευκόλυνση του ελέγχου τούτου θα υπάρχει, κατάλληλο ση¬ 
μείο δειγματοληψίας προ της διαθέσεως των κατεργασμένων λυμάτων. 

3. Τα μετά τον βιολογικό καθαρισμό νερά, για να διατεθούν επιφα¬ 
νειακά, για την άρδευση γκαζόν και καλλωπιστικών φυτών, πρέπει να 
έχουν τα πιό κάτω χαρακτηριστικά. 

α) Στερεά εν αιωρήσει μέχρι 40 ΡΡΜ 

β) ΡΗ από 6-8,5 ΡΡΜ 

γ) ΒΟϋδ μέχρι 25 ΡΡΜ 

δ) 000 μέχρι 75 ΡΡΜ. 

ε) Δεν θα βρίσκονται σε σηπτική κατάσταση. 

στ) Θα είναι απηλλαγμένα από τοξικές ελαιώδεις χρωστικές ή άλλες 
ουσίες, που θα μπορούσαν μεμονωμένα ή σε συνδυασμό, να βλάψουν την 
χρήση που προβλέπεται. 

4. Η εξακρίβωση των χαρακτηριστικών τούτων, θα γίνεται ευθύνη 
του Ξενοδοχείου από χημικό εργαστήριο τουλάχιστον μία δύο φορές τον 
μήνα και θα καταχωρούνται σε ειδικό βιβλίο, σύμφωνα με το άρθρο 13, 
παρ. 5 εδαφ. (γ & δ) της Ε1β/221/65 Υγ/κής Δ/ξης. 

5. I ύρω από την μονάδα βιολογικού καθαρισμού θα υπάρχει δενδρο¬ 
φύτευση για την εξάλειψη τυχόν αντιαισθητικότητας. Επίσης θα λαμβά- 
νονται μέτρα αποφυγής αναπτύξεως εντόμων (Κουνουπιών) στις εγκα¬ 
ταστάσεις καθαρισμού των λυμάτων. 

6. Η έκταση της περιοχής διαθέσεως σε συνδυασμό με την διαπερα¬ 
τότητα του εδάφους θα είναι επαρκής για την απορρόφηση όλων των 
υδάτων και την αποφυγή κατακλύσεως χαμηλοτέρων περιοχών. 

7. Ο χώρος άρδευσης του γκαζόν θα πρέπει να περιφραχθεί για να 
μην εισέρχονται σε αυτόν άτομα και θα γίνεται με το σύστημα του στά¬ 
γδην. 

8. Τα όρια της περιοχής διαθέσεως θα απέχουν 40 μέτρα από την 
ακτή και τυχόν πηγές υδροληψίας, καθώς και 15 μέτρα από σωληνώ¬ 
σεις υδραγωγείων. 

9. Στην περιοχή επιφανειακής διάθεσης δεν θα καλλιεργούνται λαχα¬ 
νικά που τρώγονται χωρίς βρασμό. 

10. Στη μελέτη διαθέσεως των λυμάτων θα υπάρχει και εναλλακτική 
λύση σε περίπτωση βλάβης ή κοινής λειτουργίας του βιολογικού καθα¬ 
ρισμού ή υπερκορεσμού του εδάφους κατά τους χειμερινούς μήνες. 

11. Το ανωτέρω ξενοδοχείο υποχρεούται να διαθέτει και δεύτερη αυ¬ 
τόματη γεννήτρια για την αντιμετώπιση της καταστάσεως σε περί¬ 
πτωση βλάβης της ΔΕΗ. 

12. Με τα σημερινά δεδομένα, προσδιορίζουμε τον όγκο των λυμά¬ 
των ημερησίως του ως άνω Ξενοδοχείου σε 384 κ.μ. την ημέρα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Παρασκευή, 5 Ιανουάριου 1990 

Ο Νομάρχης 
ΧΡΗΣΤΟΣ ΓΟΤΛΑΣ 

Αριθ. ΑΓ 233 (11) 

Σύσταση Ο.Ε.Υ. της Δημοτικής Βιβλιοθήκης Τυχερού Ν. Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη:' 

1. Την 3/1989 απόφαση του Διοικ. Συμβουλίου της Δημοτικής Βι¬ 
βλιοθήκης Τυχερού που εγκρίθηκε με την 51/89 απόφαση του Δημ. 
Συμβουλίου Τυχερού και αφορά τη σύσταση Οργανισμού Εσωτερικής 
Υπηρεσίας της Δημοτικής Βιβλιοθήκης Τυχερού. 

2. Τις διατάξεις του ΠΔ 323/1989 (Α. 146). 

3. Ιην 5/2/11.12.1989 σύμφωνη γνωμοδότηση του Υ.Σ.Δ.Κ.Υ. 
του άρθρου 14 του Ν. 1586/86. 

4. Όλα τα στοιχεία του οικείου φακέλου, αποφασίζουμε: 

Εγκρίνουμε την 3/1989 απόφαση του Διοικητ. Συμβουλίου της Δη¬ 
μοτικής Βιβλιοθήκης Τυχερού, που εγκρίθηκε με την 51/1989 από¬ 


φαση του Δ.Σ. Τυχερού και αναφέρεται στη σύσταση Ο.Ε.Υ της Δημοτι¬ 
κής Βιβλιοθήκης και ειδικότερα: 

Άρθρο 1 

ΣΥΓΚΡΟΤΗΣΗ ΥΠΗΡΕΣΙΩΝ 

Η Υπηρεσία της Δημοτικής Βιβλιοθήκης Τυχερού συγκροτείται από 
τη Διοικητική Υπηρεσία. 

Άρθρο 2 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της Δημοτικής Βιβλιοθήκης διαρθρώνο¬ 
νται και διαβαθμίζονται ως εξής: 

ΜΟΝΙΜΟ ΠΡΟΣΩΠΙΚΟ 

Μία (1) θέση Βιβλιοθηκονόμου του Κλάδου ΤΕ1 βιβλιοθηκονόμων 
με βαθμό Λ-Γ. 

Άρθρο 3 

ΠΡΟΣΟΝΤΑ ΔΙΟΡΙΣΜΟΥ - ΚΑΘΗΚΟΝΤΑ κ.λπ. 

Για τον διορισμό, τα καθήκοντα, τους περιορισμούς, το χρόνο εργα¬ 
σίας, την αστική ευθύνη, τα δικαιώματα, άδειες τις μεταβολές υπηρε¬ 
σιακής κατάστασης, το προβάδισμα, τις ποινές, τη λύση της υπαλληλι¬ 
κής σχέσης, την ιατροφαρμακευτική περίθαλψη και νοσοκομειακή, τα 
έξοδα κηδείας των μονίμων υπαλλήλων που προβλέπονται από τον ορ¬ 
γανισμό ρυθμίζονται από τις διατάξεις του Ν. 1188/1981 και των δια¬ 
ταγμάτων που εκδίδονται σε εκτέλεση του Νόμου αυτού. 

Άρθρο 4 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ ΤΗΣ ΔΙΟΙΚΗΤΙΚΗΣ 
ΥΠΗΡΕΣΙΑΣ 

Στην αρμοδιότητα της διοικητικής υπηρεσίας ανήκουν: 
ΒΙΒΛΙΟΘΗΚΟΝΟΜΟΣ 

α) Η μέριμνα για την τήρηση του βιβλίου επίπλων και σκευών και η 
διαφύλαξη αυτού. 

β) Η μέριμνα για την τήρηση και φύλαξη των προβλεπομένων από το 
νόμο βιβλίων της Δημοτικής Βιβλιοθήκης, των φακέλων του αρχείου 
και τη σφραγίδα της Δημοτικής Βιβλιοθήκης. 

γ) Η παραλαβή, αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της αλληλογραφίας της Δημοτικής Βιβλιοθήκης, πλην 
της απόρρητης, αφού προηγουμένως τεθεί υπόψη του Προέδρου της Δη¬ 
μοτικής Βιβλιοθήκης χωρίς καθυστέρηση και γίνουν οι δέουσες ενέρ- 
γειες. 

δ) Η τήρηση των πρακτικών των συνεδριάσεων του Διοικητικού Συμ¬ 
βουλίου, η καταχώρησή τους στο βιβλίο πρακτικών αυτού, η μέριμνα 
για την υπογραφή του και η έκδοση αντιγράφων. 

ε) Η κατάρτιση με τον Πρόεδρο σχεδίου του προϋπολογισμού της Δη¬ 
μοτικής Βιβλιοθήκης και η διεξαγωγή της εν γένει λογιστικής υπηρε¬ 
σίας. 

στ) Η ενημέρωση του Προέδρου για την πορεία των οικονομικών της 
Δημοτικής Βιβλιοθήκης και η προσυπογραφή με τον Πρόεδρο της Δη¬ 
μοτικής Βιβλιοθήκης των χρηματικών ενταλμάτων της. 

ζ) Η προσυπογραφή όλων των σχεδίων των προς υπογραφή εγγρά¬ 
φων και όλων των πιστοποιητικών και πινάκων που προβλέπουν οι 
ισχύουσες διατάξεις. 

η) Η φροντίδα για την ταξινόμηση, καταλογογράφηση, ευρετηρίαση 
των βιβλίων. 

θ) Η φροντίδα για τον εμπλουτισμό της συλλογής με νέους τόμους. 

ι) Η φροντίδα της διαδικασίας δανεισμού. 

ια) Η φροντίδα για την αποκατάσταση ή αντικατάσταση κατεστραμέ- 
νου υλικού. 

ιβ) Η φροντίδα για την τήρηση των βιβλίων εισαγωγής και κατα¬ 
στροφής βιβλίων. 

ιγ) Η διεξαγωγή κάθε υπηρεσίας που απορρέει από την ενάσκηση αρ¬ 
μοδιοτήτων, οι οποίες ανατίθενται στη Δημοτική Βιβλιοθήκη από νό¬ 
μους, διατάγματα κ.λπ. 

Άρθρο 6 

Αυτός ο οργανισμός ισχύει από τη δημοσίευσή του στην Εφημερίδα 
της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αλεξανδρούπολη, 10 Ιανουάριου 1990 

Με εντολή Νομάρχη 
Ο Διευθυντής 

ΑΝΑΣΤ. ΑΝΑΣΤΑΣΟΠΟΤΛΟΣ 

-♦- 

Αριθ. ΑΓ 237 (12) 

Τροποποίηση του Ο.Ε.Υ. του Δήμου Τυχερού Ν. Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Την 82/1989 απόφαση του Δ.Σ. Δήμου Τυχερού, που αναφέρεται 
στην τροποποίηση του Ο.Ε.Υ. του Δήμου. 

2. Τις διατάξεις του ΠΔ 323/1989 (Α. 146). 

3. Την 5/3/11.12.1989 σύμφωνη γνωμοδότηση του Υπηρεσιακού 
Συμβουλίου Δημοτικών και Κοινοτικών υπαλλήλων του άρθρου 14 του 
Ν. 1586/1986. 

4. Όλα τα στοιχεία του οικείου φακέλου, αποφασίζουμε: 

Εγκρίνουμε την 82/1989 απόφαση του Δ.Σ. Τυχερού που αφορά 

την τροποποίηση του Ο.Ε.Υ. του Δήμου και ειδικότερα: 

Οργανισμός Εσωτερικής Υπηρεσίας 
Δήμου Τυχερού 

ΑΡΘΡΟ 1 

Η οργανική σύνθεση του Δήμου απαρτίζεται από ένα αυτοτελές γρα¬ 
φείο Τεχνικών Υπηρεσιών και ένα Τμήμα. 

ΑΡΘΡΟ 2 

Το Τμήμα έχει τις παρακάτω αρμοδιότητες με την αντίστοιχη σύν¬ 
θεση: 

Α. ΑΡΜΟΔΙΟΤΗΤΕΣ ΔΙΟΙΚΗΤΙΚΕΣ 

1. Μία (1) θέση κατηγορίας ΠΕΙ Διοικητικού με βαθμό Γ-Α. 

2. Τρεις (3) θέσεις κατηγορίας ΔΕΙ Δ/κού με βαθμό Γ-Α. 

3. Μία (1) θέση κατηγορίας ΥΕ Κλητήρων-Θυρωρών-Γεν. Καθηκό¬ 
ντων με βαθμό Δ-Γ. 

Β. ΑΡΜΟΔΙΟΤΗΤΕΣ ΟΙΚΟΝΟΜΙΚΕΣ 

1. Μία (1) θέση κατηγορίας ΤΕ17 Διοικητικών Λογιστικών με 
βαθμό Γ-Α. 

2. Μία (1) θέση κατηγορίας ΔΕ 15 Εισπρακτόρων με βαθμό Γ-Α. 

ΑΡΘΡΟ 3 

Το τεχνικό γραφείο έχει την παρακάτω σύνθεση: 

1. Μία (1) θέση κατηγορίας ΠΕ3 Πολιτικών Μηχανικών με βαθμό 
Γ-Α. 

2. Μία (1) θέση κατηγορίας ΠΕΙ 1 Πληροφορικής, Ειδικότητας Επι¬ 
στήμης Υπολογιστών με βαθμό Γ-Α. 

3. Μία (1) θέση κατηγορίας ΤΕ5 Τεχνολόγων-Τοπογράφων Μηχα¬ 
νικών με βαθμό Γ-Α. 

4. Τρεις (3) θέσεις κατηγορίας ΔΕ29 Οδηγών Αυτοκινήτων με 
βαθμό Γ-Α. 

5. Δυο (2) θέσεις κατηγορίας ΥΕ16 Προσωπικού Καθαριότητας για 
εργασίες καθαριότητας εξωτερικών χώρων με βαθμό Γ-Α. 

6. Δυο (2) θέσεις κατηγορίας ΥΕ16 Προσωπικού Καθαριότητας, για 
την επιμέλεια κήπων, δενδροστοιχειών και άλλες βοηθητικές εργασίες, 
με βαθμό Γ-Α. 

7. Μία (1) θέση κατηγορίας ΥΕ16 Προσωπικού Καθαριότητας, για 
εργασίες καθαρισμού εσωτερικών χώρων, με βαθμό Γ-Α. 

8. Μία (1) θέση κατηγορίας ΥΕ16 Προσωπικού Καθαριότητας, σαν 
υδρονομέας, καταμετρητής υδρομέτρων με βαθμό Γ-Α. Η νέα αυτή 
θέση θα πληρωθεί μετά την αποχώρηση του υδρονομέα που υπηρετεί 
σήμερα στο Δήμο σε προσωρινή θέση. 

Δ. ΚΛΑΔΟΣ ΠΡΟΣΩΡΙΝΩΝ ΘΕΣΕΩΝ ΚΑΤΕΧΟΜΕΝΩΝ ΥΠΟ 
ΤΑΚΤΙΚΩΝ ΥΠΑΛΛΗΛΩΝ 

Μία (1) θέση Υδρονομέα κατηγορίας ΥΕ10, του Κλάδου Προσωρι¬ 
νών Θέσεων Κατεχομένων Υπό Τακτικών Υπαλλήλων, με βαθμό Δ-Γ. 


Η θέση αυτή καταργείται με την κατά οποιοδήποτε τρόπο αποχώ¬ 
ρηση του υπαλλήλου. 

ΑΡΘΡΟ 4 

Τα προσόντα διορισμού στον εισαγωγικό βαθμό του άρθρου 3 του πα¬ 
ρόντος είναι τα στο Π.Δ. 37α/1987 περί «Μερικής επέκτασης διατά¬ 
ξεων, που ισχύουν για τους δημοσίους υπαλλήλους και τους υπαλλήλους 
των άλλων νομικών προσώπων δημοσίου δικαίου και στους υπαλλήλους 
των Οργανισμών Τοπικής Αυτοδιοίκησης και προσαρμογή διατάξεων 
στις ρυθμίσεις του Ν. 1586/1986. 

Για τις ειδικότητες όπου, από την ισχύουσα νομοθεσία, επιβάλλεται η 
απόκτηση αδείας, για την άσκηση του αντίστοιχου επαγγέλματος, η 
απαιτούμενη, στην περίπτωση αυτή, άδεια ορίζεται ως απαραίτητο τυ¬ 
πικό προσόν. 

Ειδικά για τις τρεις (3) θέσεις κατηγορίας ΔΕ29 οδηγών αυτοκινή¬ 
των με βαθμό Γ-Α απαιτείται το ανάλογο δίπλωμα οδήγησης που θα 
επιτρέπει την οδήγηση όλων των αυτοκινήτων του Δήμου. 

ΑΡΘΡΟ 5 

1. Ο Προϊστάμενος του Τμήματος ορίζεται από τον Κλάδο ΠΕ, ΤΕ, 
ΔΕ με βαθμό Α, ελλείψει Α με βαθμό Β και ελλείψει Β με βαθμό Γ. 

2. Η Τεχνική υπηρσία αποτελεί αυτοτελές γραφείο με προϊστάμενο 
που ορίζεται από τον Κλάδο ΠΕ, ΤΕ, ΔΕ με βαθμό Α, ελλείψει Α με 
βαθμό Β και ελλείψει Β με βαθμό Γ. 

3. Ο Δήμαρχος έχει την ανώτατη Διεύθυνση όλων των υπηρεσιών 
του Δήμου και το απασχολούμενο, σ’ αυτές, προσωπικό ενεργεί σύμ¬ 
φωνα με τις εντολές και οδηγίες του. 

ΑΡΘΡΟ 6 

Οι Διοικητικές Υπηρεσίες που λειτουργούν: 

1, Γραμματεία του Δημοτικού Συμβουλίου και της Δημαρχιακής 
Επιτροπής. 

- Το Πρωτόκολλο 

- Τα Μητρώα - Αρρένων - Δημοτολόγια - Ληξιαρχείο - Εκλογικά - 
Στρατολογία - Στατιστική. 

2. Συγκεκριμένα οι υπηρεσίες αυτές ασχολούνται. 

- Ο Προϊστάμενος προΐσταται όλων των υπηρεσιών του Δήμου και 
ελέγχει την εύρυθμη και επαρκή λειτουργία τους απέναντι των επιτα¬ 
γών του Νομού. 

Παραλαμβάνει και θεωρεί την αλληλογραφία που απευθύνεται στο 
Δήμο τη θέτει υπόψη του Δήμαρχου και τη διαβιβάζει δια του Πρωτο¬ 
κόλλου του Δήμου στις αρμόδιες υπηρεσίες και γραφεία. 

- Συτάσσει έγγραφα, αναφορές, εκθέσεις επί θεμάτων μη υπαγομέ- 
νων στην αρμοδιότητα άλλων υπηρεσιών καθώς και εγκυκλίους και κα¬ 
νονιστικές επιταγές του Δημάρχου. 

Ελέγχει το προσωπικό για την εκτέλεση των καθηκόντων του, ανα¬ 
θέτει δε, όταν υπάρχει ανάγκη, μετά την έγκριση του Δημάρχου, σε 
οποιοδήποτε υπάλληλο κάθε έκτακτη εργασία, έστω και άσχετη προς ει¬ 
δική αρμοδιότητά του. 

Παρακολουθεί την εφημερίδα της κυβέρνησης καθώς και τη Νομολο¬ 
γία των Υπουργείων ή άλλες γνωματεύσεις και οδηγίες και γενικά κάθε 
στοιχείο που αφορά τη Δημοτική Νομοθεσία. Ερμηνεύει και ανακοινώ¬ 
νει τα παραπάνω σε όλες τις υπηρεσίες του Δήμου. 

Καταρτίζει και διατυπώνει εγγράφως, όταν χρειάζεται, τις εισηγή¬ 
σεις του Δημάρχου προς το Δημοτικό Συμβούλιο, σε συνεργασία με τις 
αρμόδιες υπηρεσίες. 

Φροντίζει για την έγκαιρη κατάρτιση από τους αρμόδιους των ετη¬ 
σίων εκθέσεων ουσιαστικών προσόντων των υπαλλήλων του Δήμου, τη 
σύνταξη του πίνακα προακτέων υπαλλήλων και την υποβολή του αρμο¬ 
δίους. 

Εποπτεύει για την σύννομη διατύπωση των αποφάσεων του Δημοτι¬ 
κού Συμβουλίου και της Δημαρχιακής Επιτροπής. 

Ενεργεί υπηρεσιακά για διορισμούς, προαγωγές, άδειες, ποινές, απο¬ 
λύσεις και γενικά για κάθε ζήτημα που αφορά το τακτικό προσωπικό 
του Δήμου, σύμφωνα με τις διατάξεις των Νόμων και των εγκυκλίων. 

Φροντίζει για την τήρηση των ατομικών φακέλων των υπαλλήλων, 
του μητρώου των υπαλλήλων και των συναφών βιβλίων και καταρτί¬ 
σεων. 

- Εκδίδει πιστοποιητικά υπηρεσίας υπαλλήλων του Δήμου. 

Η Γραμματεία του Δημοτικού Συμβουλίου και της Δημαρχιακής 
Επιτροπής: 

- Καταρτίζει σύμφωνα με τις υποδείξεις του Δημάρχου και του Προ- 

έδρου του Δημοτικού Συμβουλίου, την ημερήσια διαταγή των συνεδριά¬ 
σεων του Δημοτικού Συμβουλίου, και της Δημαρχιακής Επιτροπής. 
Φροντίζει τα εισαγόμενα θέματα να είναι νομότυπα και επιμελείται για 
την έγκαιρη επίδοση των σχετικών. 

- Τηρεί τα επίσημα βιβλία και ευρετήρια πρακτικών και αποφάσεων 
του Δημοτικού Συμβουλίου και της Δημαρχιακής Επιτροπής και φρο¬ 
ντίζει για τη σύνταξη, έκδοση και κανονική υπογραφή τους. 

- Συγκεντρώνει τις αιτήσεις και αναφορές που απευθύνονται, στο 
Συμβούλιο καθώς και έγγραφα, ερωτήσεις και αιτήσεις που διαμείβο¬ 
νται μεταξύ Δημάρχου, Δημαρχιακής Επιτροπής και Δημοτικού Συμ¬ 
βουλίου. Μεριμνά για σχετικές απαντήσεις επ’ αυτών. 

- Μεριμνά για την έγκαιρη δημοσίευση, κατά τις διατάξεις του Νό¬ 
μου, των αποφάσεων του Δημοτικού Συμβουλίου, κοινοποιεί αντίγραφα 
των λαμβανομένων αποφάσεων στις ενδιαφερόμενες υπηρεσίες του Δή¬ 
μου και στους Δημοτικούς Συμβούλους και διεκπεραιώνει κάθε ιδιαί¬ 
τερη εντολή του Προέδρου του. 

- Το Πρωτόκολλο επιμελείται της πρωτοκόλλησης στο βιβλίο πρω¬ 
τοκόλλου του Δήμου των εισερχομένων και εξερχομένων εγγράφων. Τα 
εισερχόμενα τα παραδίδει στα αρμόδια γραφεία για ενέργεια. 

- Παραλαμβάνει και διεκπεραιώνει τη συντασσόμενη υπό των υπηρε¬ 
σιών αλληλογραφία του Δήμου. 

- Ενεργεί την αντιγραφή, δακτυλογράφηση των εγγράφων του Δή¬ 
μου. 

- Ταξινομεί στο αρχείο τα έγγραφα επί των οποίων έληξε κάθε ενέρ¬ 
γεια, διαφυλάσσει στο αρχείο του Δήμου και τηρεί το αναγκαίο, για την 
εύκολη χρήση αυτού, ευρετήριο. 

- Η υπηρεσία Μητρώου αρρένων - Στρατολογίας - Δημοτολογίων - 
Εκλογικών. 

- Τηρεί σύμφωνα με το νόμο τα ετήσια Μητρώα Αρρένων, τα πρό¬ 
σθετα Μητρώα Αρρένων τα βιβλία μεταβολών και των σχετικών ευρε¬ 
τηρίων και εκδίδει όλα τα σχετικά πιστοποιητικά και βεβαιώσεις. 

- Φροντίζει για την εκτέλεση των καθηκόντων που ανατίθενται στο 
Δήμο προς διενέργεια εκλογών. 

- Διενεργεί κάθε εργασία που έχει σχέση με τα Δημοτολόγια και 
τους Στρατολογικούς πίνακες του Δήμου και εκδίδει τα σχετικά πιστο¬ 
ποιητικά. 

- Διεκπεραιώνει κάθε εργασία σχετική με το Νόμο περί Στρατολογι¬ 
κών εισφορών, επιτάξεων και απογραφής κτηνών και οχημάτων. 

- Ασχολείται με τα θέματα που έχουν σχέση με τους Πολιτικούς γά- 
μους. 

Η Υπηρεσία Ληξιαρχείου - Στατιστικής 

- Εκτελεί όλα τα καθήκοντα του Δημάρχου, ως Ληξιάρχου, που 
αναφέρονται στην κείμενη Νομοθεσία περί Ληξιαρχείου. 

- Συντάσσει και υπογράφει τις Ληξιαρχικές πράξεις γεννήσεων, βα- 
πτίσεων, γάμων, θανάτων κ.λπ. 

- Τηρεί τα Ληξιαρχικά Βιβλία που ορίζει ο Νόμος και εκδίδει από 
αυτά με αίτηση των ενδιαφερομένων σχετικά αποσπάσματα και αντί¬ 
γραφα. 

- Διεξάγει την αλληλογραφία που αφορά το Γραφείο και έχει όλες 
τις ευθύνες του Ληξιάρχου απέναντι στο Νόμο και στις Προϊστάμενες 
Διοικητικές Αρχές. 

- Συγκεντρώνει τα απαραίτητα στοιχεία για τη σύνταξη στατιστι¬ 
κών πινάκων κίνησης πληθυσμού. 

3. Ο υπάλληλος του κλάδου ΥΕ Κλητήρας - Θυρωρός - Γενικών κα¬ 
θηκόντων 

- Παραλαμβάνει από το ταχυδρομείο την αλληλογραφία που απευ¬ 
θύνεται στο Δήμο, την οποία παραδίδει στον προϊστάμενο. 

- Επιδίδει με αποδεικτικό τις προσκλήσεις του Προέδρου του,Δ.Σ. 
για τη συνεδρίαση του Δημ. Συμβουλίου και δημοσιεύει με αποδεικτικό 
τα προς δημοσίευση έγγραφα. 

- Επιδίδει τα διάφορα έγγραφα στους δημότες προς τους οποίους 
απευθύνονται, εφόσον δεν ταχυδρομούνται ή πρέπει να επιδοθούν με 
αποδεικτικό. 

- Επιμελείται της καθαριότητας των γραφείων του Δημαρχείου και 
του εξωτερικού περιβάλλοντος. 

ΑΡΘΡΟ 7 

Οι οικονομικές υπηρεσίες οργανώνονται και λειτουργούν με: 

Το Λογιστήριο, την Υπηρεσία Δημοτικών προσόδων και Δημοτικής 
περιουσίας για την Ταμειακή υπηρεσία. Ειδικότερα: 

Λ. Το Λογιστήριο 

- Καταρτίζει τον προϋπολογισμό και απολογισμό εσόδων - εξόδων 


του Δήμου και τις αντίστοιχες εκθέσεις, έχει τη μέριμνα της ψήφισης και 
έγκρισης αυτών. 

- Εισηγείται την αναμόρφωση του προϋπολογισμού. 

- Παρακολουθεί, συγκεντρώνει και απεικονίζει λογιστικά, τα οικεία 
λογιστικά βιβλία, τα αποτελέσματα της εκτέλεσης του προϋπολογισμού 
εσόδων και εξόδων του Δήμου καθώς και την κίνηση του Δημοτικού 
χρέους. 

- Διενεργεί όλες τις προμήθειες του Δήμου, είτε με δημοπρασία είτε 
με απευθείας ανάθεση, σύμφωνα με τις διατάξεις σχετικών νόμων ή 
αποφάσεων του υπουργείου. 

- Συντάσσει το πρωτόκολλο και κάθε άλλο δικαιολογητικό παραλα¬ 
βής των διαφόρων ή κάθε πραγματοποιημένης δαπάνης και εκδίδει τα 
σχετικά εντάλματα πληρωμής. 

- Τηρεί τα βιβλία ημερολογιακών και καθολικών εξόδων και κάθε 
άλλο βιβλίο αρμοδιότητας λογιστηρίου. 

- Τηρεί μισθολογικό μητρώο των υπαλλήλων και συντάσσει μισθο- 
λογικές καταστάσεις πληρωμής του προσωπικού του Δήμου. 

- Εισάγει και διαφυλάσσει στην αποθήκη το προμηθευόμενο, κάθε 
είδους υλικό για τις ανάγκες του Δήμου και επί πλέον συγκεντρώνει και 
εν καιρώ εκποιεί με δημοπρασία το άχρηστο υλικό. 

Β. Υπηρεσία Δημοτικών προσόδων και Δημοτικής περιουσίας 

- Είναι το αρμόδιο όργανο για την παρακολούθηση των εσόδων του 
Δήμου και ειδικότερα: 

- Εκτελεί κάθε εργασία για την επιβολή, κατάργηση, μείωση ή αύ¬ 
ξηση των Δημοτικών φόρων, τελών και δικαιωμάτων καθώς και για τη 
βεβαίωση αυτών. 

- Ελέγχει τα στοιχεία άλλης Δημοτικής προσόδου, βεβαιώνει αυτήν 
και αποστέλλει στο Δημόσιο Ταμείο τις βεβαιωτικές καταστάσεις, τους 
χρηματικούς καταλόγους κ.λπ. 

- Παρακολουθεί την απόδοση από το Δημόσιο των Δημοτικών φό¬ 
ρων που εισπράττονται από το Δημόσιο τομέα για λογαριασμό του Δή¬ 
μου. 

- Διεξάγει κάθε προπαρασκευαστική εργασία των επιτροπών επίλυ¬ 
σης των μεταξύ Δήμου και φορολογουμένων τυχόν φορολογικών αμφι¬ 
σβητήσεων και διαφορών για οφειλόμενους Δημοτικούς φόρους, τέλη 
και δικαιώματα. 

- Φροντίζει όπως ο Δήμος κατέχει νόμιμα την ακίνητη περιουσία 
του και εκτελεί κάθε εργασία που σχετίζεται με την κτηματική περιουσία 
του Δήμου και τα έσοδα που προέρχονται από αυτήν. 

- Φυλάσσει τα κτηματολόγια του Δήμου, μεριμνά για την ενημέ¬ 
ρωσή τους και τηρεί φακέλους εκθέσεων που αφορούν τα όρια του Δή¬ 
μου. 

- Διενεργεί δημοπρασίες για την εκμίσθωση - εκποίηση της κινητής 
και ακίνητης περιουσίας του Δήμου σύμφωνα με τις ισχύουσες διατά- 
ξεις. 

Γ. Ταμειακή Υπηρεσία 

Την ταμειακή υπηρεσία διεξάγει ο Δημοτικός Ταμίας ο οποίος ορίζε¬ 
ται με απόφαση του Δημάρχου και έχει προσωπική ευθύνη. 

Ο Δημοτικός Ταμίας έχει τις ακόλουθες αρμοδιότητες και καθήκο¬ 
ντα: 

- Εισπράττει τα κάθε μορφής έσοδα του Δήμου. 

- Εξοφλεί τα χρηματικά εντάλματα μέσα στα όρια των πιστώσεων 
του πρ/αμού. 

- Ασκεί ή εντέλλεται τη λήψη αναγκαστικών μέτρων για κάθε μορ¬ 
φής οφειλής προς το Δήμο. 

- Ασκεί την ποινική δίωξη κατά των οργάνων που είναι επιφορτι¬ 
σμένα με την εκτέλεση των ενταλμάτων προσωπικής κράτησης για τυ¬ 
χόν αμέλειά τους. 

- Εποπτεύει την είσπραξη των εσόδων ώστε αυτή να ενεργείται στις 
νόμιμες προθεσμίες. 

- Υποβάλλει κάθε μήνα στο Δήμαρχο και στη Δημαρχιακή Επι¬ 
τροπή λογαριασμό των εσόδων και εξόδων του Δήμου. 

ΑΡΘΡΟ 8 

ΟΡΓΑΝΩΣΗ ΤΟΥ ΓΡΑΦΕΙΟΥ ΤΕΧΝΙΚΩΝ ΥΠΗΡΕΣΙΩΝ 

Το Γραφείο Τεχνικών Υπηρεσιών έχει ως αντικείμενό του: 

- Να φροντίζει τη συντήρηση και.την καθαριότητα των Δημοτικών 
κτιρίων, μνημείων, παιδικών χώρων κ.λπ. 

- Επιμελείται τους κήπους και τις δενδροστοιχίες. 

- Φροντίζει για την καλή λειτουργία του δίκτυου ύδρευσης και την 
καταμέτρηση των υδρομετρητών του Δήμου. 

- Μεριμνά για την εφαρμογή του σχεδίου πόλης. 

- Ενεργεί τον έλεγχο και τη θεώρηση όλων των συντασσομένων με¬ 
λετών, εκπονεί τις μελέτες κάθε είδους έργων και προμηθειών, συντάσ¬ 
σει μελέτες που σχετίζονται με τη λειτουργία και βελτίωση των υπηρε¬ 
σιών του Δήμου π.χ. καθαριότητα, φωτισμός, ύδρευση κ.λπ. 

- Καταρτίζει τους όρους για τη διακήρυξη και δημοπράτηση των 
εκτελουμένων έργων σύμφωνα με τις κείμενες διατάξεις. 

- Ελέγχει και θεωρεί τους εκδιδόμενους λογαριασμούς και πιστο¬ 
ποιήσεις των εκτελουμένων έργων. 

- Φροντίζει για τη σύνταξη των τεχνικών μελετών και επιβλέπει την 
ορθή εκτέλεση και παραλαβή όλων των Δημοτικών έργων. 

- Καταρτίζει και ενημερώνει το κτηματολόγιο. 

- Εκδίδει άδειες για την εκτέλεση από δημότες ή δημότες τρίτους 
διαφόρων εργασιών στις πλατείες, τους δρόμους και στα πεζοδρόμια και 
φροντίζει για την επαναφορά τους στην προηγούμενη κατάσταση. 

- Εκδίδει οικοδομικές άδειες. 

- Ελέγχει τις οικοδομές ως προς τον Γ.Ο.Κ. και επιβάλει το ανά¬ 
λογο πρόστιμο. 

- Καθορίζει τις ετοιμόρροπες και επικίνδυνες οικοδομές και συντάσ¬ 
σει σχετικό πρωτόκολλο. 

- Παρακολουθεί και εισηγείται ανάλογα επί ζητημάτων που προκύ¬ 
πτουν από την εφαρμογή του σχεδίου πόλης σε συνεργασία με την αρμό¬ 
δια κρατική υπηρεσία. 

- Μελετά και προτείνει τροποποιήσεις, επεκτάσεις, βελτιώσεις του 
σχεδίου πόλης προς λήψη σχετικών αποφάσεων από το Δημοτικό Συμ¬ 
βούλιο και μεριμνά για την έγκριση αυτών και τη δημοσίευση των σχε¬ 
τικών διαταγμάτων. 

ΑΡΘΡΟ 9 

Τα του διορισμού, των καθηκόντων, του περιορισμού του χρόνου ερ¬ 
γασίας, της αστικής ευθύνης, των δικαιωμάτων, των αδειών, τη μετα¬ 
βολή της υπηρεσιακής κατάστασης, των ηθικών αμοιβών, των πειθαρ¬ 
χικών ποινών και της λύσης της υπαλληλικής σχέσης των υπαλλήλων 
του Δήμου Τυχερού που υπάγονται στον παρόντα οργανισμό, διέπονται 
από τις διατάξεις του Κώδικα καταστάσεως των Δημοτικών και Κοινο¬ 
τικών υπαλλήλων. 


Ο Οργανισμός ισχύει από τη δημοσίευσή του στην Εφημερίδα της 
Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αλεξανδρούπολη, 10 Ιανουάριου 1990 

Με εντολή Νομάρχη 
Ο Διευθυντής 

ΑΝΑΣΤ. ΑΝΑΣΤΑΣΟΠΟΪΛΟΣ 

-♦- 

Αριθ. 69 -*■' (13) 

Σύσταση προσωρινής θέσης με σχέση εργασίας ιδιωτικού δικαίου αορί¬ 
στου χρόνου στο Γυμνάσιο Κρουσώνα Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1) Τις διατάξεις του αριθ. ΔΙΠΙΔ/Φ42/24/11440/86 κοινής από¬ 
φασης των Υπουργών Προεδρίας της Κυβέρνησης, Οικονομικών και 
Εσωτερικών, που κυρώθηκε και τροποποιήθηκε με το άρθρο 25 του Ν. 
1735/87. 

2) Την αριθ. 1739/10.5.89 απόφασή μας σχετικά με την κατάταξη 
ενός (1) οδηγού σχολικού λεωφορείου με σύμβαση έργου, σε προσωρινή 
θέση με σχέση εργασίας ιδιωτικού δικαίου αορίστου χρόνου. 

3) Τις διατάξεις του Ν.Δ. 4260/62, του Ν. 993/79 και του Π.Δ. 
3/84 σύμφωνα με τις οποίες η αρμοδιότητα πρόσληψης του βοηθητι¬ 
κού προσωπικού Ι.Δ. ανήκει στο Νομάρχη, διαπιστώνουμε: 

’Οτι στις περιφερειακές υπηρεσίες Πρωτοβάθμιας και Δευτεροβάθ¬ 
μιας Εκπαίδευσης του ΥΠ.Ε.Π.0. (Γυμνάσιο Κρουσώνα Ηρακλείου) 
έχει συσταθεί αυτοδίκαια μία (1) θέση οδηγού σχολικού λεωφορείου με 
σχέση εργασίας Ιδιωτικού δικαίου αόριστου χρόνου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 12 Ιανουάριου 1990 

Ο Νομάρχης 
ΔΗΜ. ΚΟΥΝΕΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



